Petitiones francese contra le etate de consentimento

Inter 1977 e 1979, durante que on debatteva un reforma del codice penal in le parlamento francese, numerose intellectuales signava diverse petitiones e litteras aperte demandante le dispenalisation de tote le relationes consentite inter adultos e minores sub 15 annos (etate de consentimento in Francia), sin limite de etate, i.e. le **elimination del presumption legal de violentia in le relationes sexual** sub iste etate. Le plus notabile, titulate *Lettre ouverte sur la révision de la loi sur les délits sexuels concernant les mineurs* [Littera aperte super le revision del lege super delictos sexual relative a minores], esseva inviate al parlamento in 1977. 

## Petition de 1977 adressate al parlamento francese
In 1977, diverse intellectuales francese inviava al Parlamento francese un petition  titulate *Lettre ouverte sur la révision de la loi sur les délits sexuels concernant les mineurs* [Littera aperte super le revision del lege super delictos sexual relative a minores], in le qual illes demandava le derogation de plure articulos del lege super etate de consentimento e le dispenalisation de tote le relationes consentite inter adultos e minores sub 15 annos (etate de consentimento in Francia). Le documento esseva redigite in appoio de tres citatanos francese qui habeva comparite ante le Tribunal de Versailles accusate de "attentatos al pudor sin violentia super minores de minus de 15 annos" e pro haber photographate lor companiones. Duo de illes esseva in prision preventive desde 1973, un facto que le littera qualifica como "scandalose". Le texto affirma que le infantes ha suffrite "nulle violentia" e que le relationes esseva "consentite", e illo adjunge: "Si un puera de 13 annos ha derecto al pilula [anticonceptive], proque se suppone que illo es?" e "tres annos pro un basios e un caressa, il suffice!".

Le petition esseva signate per le philosophos Michel Foucault, Jacques Derrida, Louis Althusser, Jean-Paul Sartre, Simone de Beauvoir e André Glucksmann, per le philosopho e semiologo Roland Barthes, per le romancero e activista pro le derectos del homosexuales Guy Hocquenghem, per le advocato e professor de derecto Jean Danet, per le scriptor e cineasta Alain Robbe-Grillet (eligite membro del Academia Francese in 2004), per le scriptor Philippe Sollers, per le pediatra e psychoanalysta infantil Françoise Dolto e per altere personas pertinente a diverse tendentias politic. Illo esseva publicate per le jornal *[[Le Monde]]* le 26 de januario 1977, e reproducite tamben per *Libération*. 

### Lista de signatoros

* e "personas pertinente a diverse tendentias politic".

## Debatto in le radio de Paris
Le 4 de april 1978 on emitteva per le radio de Paris un debatto in profunditate inter Michel Foucault, Jean Danet e Guy Hocquenghem, in le qual istes explicava lor rationes in favor del suppression del etate de consentimento, contra le qual illes habeva signate le petition de 1977. Iste conversation esseva publicate in francese con le titulo "La Loi de la pudeur", e plus tarde in anglese con le titulo *Sexual Morality and the Law*, e illo esseva reimprimite plus tarde, in iste ultime lingua, con le titulo *The Danger of Child Sexuality*.

## Litteras aperte publicate in le pressa francese
### ''Le Monde'' – 26 de januario 1977
Le jornal *Le Monde* publicava un littera aperte con le vigilia del judicio contra tres citatanos francese, Bernard De Jager, Jean Claude-Jean e Gallien Burckhardt, accusate de haber habite relationes sexual ​​con adolescentes de 13 e 14 annos. Duo de illes esseva in prision preventive desde le anno 1973, un facto al qual allude le littera e que es qualificate comoe "scandalose".

Le littera esseva signate per 69 personas, inter illes Jack Lang (plus tarde ministro pro cultura e ministro pro education), Bernard Kouchner (qui esseva ministro pro sanitate e cofundator de Medicos Sin Frontieras), Michel Bon (ex presidente-director general e presidente del consilio de administration de Carrefour e France Télécom e ancian vicepresidente del Instituto Pasteur) e intellectuales famose como Jean-Paul Sartre, Simone de Beauvoir, Gilles Deleuze, Roland Barthes, André Glucksmann e Guy Hocquenghem, assi como nove specialistas (cinque psychiatros, un medico, un psychologo, un psychoanalysta e un specialista in scientias social).

Le documento declara que il ha un disproportion inter le consideration como delicto de lor actos e le natura del factos pro le quales illes son accusate, assi como un contradiction, pois que in Francia le adolescentes son plenmente responsabile de lor actos a partir del etate de 13 annos. Le texto tamben signala que si le juvenes de 13 annos ha le derecto a administrar le pilula anticonceptive, illas tamben debe haber le capacitate de poter dar lor consentimento.

### Lista complete del 69 signatores
Ecce le lista complete de nomines:

### ''Libération'' – martio 1979
Un littera simile, ma multo plus propense a polemica, esseva publicate in le jornal *[[Libération]]* in 1979, in appoio de Gérard R., un citatano francese accusate de un delicto sexual super infantes, in expectation de un judicio desde 18 menses. Illo esseva signate per 63 personas, inter illes Pascal Bruckner, Georges Moustaki e Christiane Rochefort. Le littera informa que Gérard R. vive con pueras de 6 a 12 annos, "cuje aspecto resplendente monstra al oculos de totes, includite lor parentes, le felicitate que illas trova [in Gérard]". Iste littera esseva reproducite postea per le jornal *L’Express* del 7 de martio 2001. A parte de Christiane Rochefort, on nunquam informava ni habeva cognoscentia que necun del signatores del littera de 1977 habeva signate tamben illo de 1979.

## Notas


## Referentias


## Bibliographia
### In francese
* Dignaction.org. Lista de signatoros del petition de 1977 al parlamento francese e le duo litteras aperte publicate in *Le Monde* e *Libération*.
* Bibliotheca IPCE: Littera aperte a ''Le Monde''. Detalios del littera aperte e listas de signatores.
* Denistouret.net (vide "«Libé» en écho d’un vertige commun", "pétitions"). Illo reproduce un articulo de Sorj Chalandon, publicate in *Libération* le 23 de februario 2001, pp. 3 e 4. Le articulo mentiona le duo petitiones de 1977 e adjunge le nomines de Jean-Paul Sartre, Simone de Beauvoir, Roland Barthes, Alain Robbe-Grillet e Philippe Sollers como signatoros del petition de 1977 inviate al Parlamento. 
* *La censure des bien-pensants*, p. 96 (Paris: 2003, ed. Albin Michel). Libro scribite per le jornalista Robert Ménard, fundator de Reporteres Sin Frontieras, e Emmanuelle Duverger, advocato internationalista e membro del Federation International de Derectos Human. Illo mentiona le duo petitiones de 1977. Fonte: Sito web Denistouret.net (pagina super Ménard, nro 6). 
* *La loi de la pudeur*, publicate in le revista *Recherches*, nro 37, april 1979, *Fous d’enfance*, pp. 69-82. 
* Foucault, Michel (1994). *Dits et écrits 1976-1979. Tome III*. Paris: Gallimard, pp. 766-776 (capitulo "La loi de la pudeur").

### In anglese
* Bibliotheca IPCE: Super le littera aperte a Le Monde. Detalios del littera aperte e lista de signatores.
* Bibliotheca IPCE: IPCE The Danger of Child Sexuality. Reimpression in anglese del texto de Foucault *La loi du pudeur*. 
* Foucault, Michel. Politics, Philosophy, Culture - Interviews and Other Writings 1977-1984. Editate per Lawrence D. Krizman. New York-London: Routledge, 1998, . Capitulo 16, pp. 271-285. Le petition francese de 1977 al Parlamento es mentionate in le pp. 272–273.

### In italiano
* Per una legislazione diversa sulla sessualità dei minorenni - Commentarios super le littera aperte publicate in *Le Monde* e lista de signatores.
* Becchi, Egle (in cura de). *L'amore dei bambini. Pedofilia e discorsi sull'infanzia*. Milano: 1981, Opuscoli Feltrinelli, pp. 35-36 (fonte).